Diari Oficial de la Generalitat Valenciana


Sumari del DOGV 1299, del 09-05-1990 (1990/817311)

DECRET 70/1990, de 26 d'abril, del Consell de la Generalitat Valenciana, pel qual s'aprova la concessió d'un oval de la Generalitat Valenciana a l'entitat Sociedad Rectora de la Bolsa de Valores de València, S. A.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/04/26/70/dof/vci/html**

### Dades del document

Número de DOGV
:   1299

Data del DOGV
:   09-05-1990

Secció del DOGV
:   DISPOSICIONS GENERALS

Número del document
:   1990/817311


Data del document
:   26-04-1990

Organisme emissor
:   Conselleria d'Economia i Hisenda

Tipus de document
:   Decret

Decret 70/1990, de 26 d'abril, del Consell de la Generalitat Valenciana, pel qual s'aprova la concessió d'un aval de la Generalitat Valenciana a l'entitat "Sociedad Rectora de la Bolsa de Valores de Valencia, SA".  
La Llei 4/1984, de 13 de juny, d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 12/1988, de 30 de desembre, de Pressupostos de la Generalitat Valenciana per a l?exercici de 1989, recull una consignació de crèdit per import de 10.000 milions de pessetes.  
Basant-se en la normativa esmentada, comunicada prèviament a la Comissió d'Economia, Pressupostos i Hisenda de les Corts Valencianes, tal i com estableix l?article 81.4 de la Llei d'Hisenda Pública de la Generalitat Valenciana, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en sessió celebrada el dia 26 d'abril de 1990,  
DECRETE:  
Article únic  
S'autoritza el Conseller d'Economia i Hisenda per a la firma d'un aval de Tresoreria destinat a garantir un crèdit concedit per la Caixa d'Estalvis de Valencia a la Sociedad Rectora de la Bolsa de Valores de València, SA per un import de 150 milions de pessetes, en les condicions contingudes en l'annex I d'aquest decret. Així mateix, per tal de garantir la finalitat de l?operació, s'autoritza el Conseller d'Economia i Hisenda perquè firme un contracte d'aval entre la Sociedad Rectora i la Generalitat Valenciana, el text del qual es reprodueix en l'annex II.  
València, 26 d'abril de 1990.  
EL Conseller d'Economia i Hisenda,  
ANTONIO BIRLANGA CASANOVA  
El President de la Generalitat Valenciana  
JOAN LERMA I BLASCO  
ANNEX I  
València, ????????? de ????????????? de 1990.  
Antonio Birlanga Casanova, Conseller d'Economia i Hisenda, en nom de la Generalitat Valenciana i en compliment del que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 70/1990, de 26 d'abril, del Consell de la Generalitat Valenciana, avala un crèdit per una quantia de 150 milions de pessetes de principal, concedit per la Caixa d'Estalvis de València a la Sociedad Rectora de la Bolsa de Valores de València, SA, a un termini d'un any de duració, a un tipus d'interés del 16'5% amb comissió d'obertura del 0'5007o i comissió de no disponibilitat del 0'15% trimestral sobre el saldo mitjà no disposat.  
Les condicions de l'aval són les que a continuació s'assenyalen:  
1. Aquest aval es destinarà a finançar la participació de la Borsa de Valors de València en la Societat de Borses que ha de regir el mercat continu.  
2. Aquest aval garanteix la totalitat del principal del préstec i dels interessos fins a un termini d'un any a partir de la seua formalització.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment al venciment del grau de compliment del prestatari de les seues obligacions amb l'entitat.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda. Antonio Birlanga Casanova.  
ANNEX II  
Contracte d'aval entre la Generalitat Valenciana i la Sociedad Rectora de la Bolsa de Valores de Valencia, SA.  
D'una banda el Sr. Antonio Birlanga Casanova, Conseller d'Economia i Hisenda de la Generalitat Valenciana, i de l'altra el Sr. José Samper Reig, President de la Sociedad Rectora de la Bolsa de Valores de Valencia, SA.  
EXPOSEN:  
1. Que el Consell de la Generalitat Valenciana, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 70/1990, de 26 d'abril, del Consell de la Generalitat Valenciana, la concessió d'un aval a la Sociedad Rectora de la Bolsa de Valores de València, SA. per a una operació de préstec davant la Caixa d'Estalvis de València, per un import de 150 milions de pessetes com a principal i a un termini d'un any.  
2. Que les parts pretenen regular les relacions mútues derivades de la concessió de l?aval a què fa referència el número 1 d?aquesta exposició, i els termes i condicions de la garantia prestada, per a la qual lliurement i voluntàriament convenen,  
Subscriure aquest contracte d?acord amb les següents:  
Primera. La Generalitat Valenciana es compromet a avalar la Sociedad Rectora de la Bolsa de Valores de València, SA, en els termes establerts en el Decret 70/1990, de 26 d?abril del Consell de la Generalitat Valenciana.  
Segona. Per la prestació de la garantia descrita en concepte d'aval, la Sociedad Rectora de la Bolsa de Valores de València, SA es compromet, mentre l'aval estiga en vigor, a equilibrar el compte de resultats de la Sociedad Rectora, de forma que els ingressos sempre cobresquen les despeses segons que estableix l'article 17, apartat 3, del Reial Decret 726/1989, de 23 de juny, i de no realitzar altra operació de crèdit mentre l'aval a què fa referència aquest contracte es trobe en vigor.  
Tercera. Compromís per part de la Sociedad Rectora de comunicar trimestralment a la Conselleria d'Economia i Hisenda, el volum de les càrregues financeres, el balanç i el compte de resultats.  
Quarta. La sociedad avalada es compromet expressament a presentar justificació documental de la realització de les inversions, i també a facilitar la inspecció i el control que exercirà la Conselleria d'Economia i Hisenda per a la comprovació de les inversions financeres realitzades amb el crèdit avalat, per tal de constatar-ne l'aplicació i rendibilitat, i també la solvència de la societat garantida, amb aquesta finalitat podrà comprovar els balanços, comptes de resultats i altres estats de llibres comptables.  
Cinquena. Si com a conseqüència de la inspecció i el control a què es refereix la clàusula anterior, los notòria la falta de solvència de la societat avalada, aquesta quedaria obligada, sense més requisit que el previ requeriment motivat que li adrece la Conselleria d'Economia i Hisenda, a constituir hipoteca immobiliària, penyora sense desplaçament o altra forma de garantia admesa en dret, a favor de la Generalitat Valenciana per a la plena seguretat de la seua eventual obligació de reembors.  
La Conselleria d'Economia i Hisenda es reserva el dret d'elegir la garantia a prestar per la societat avalada, si la oferida per aquesta no fos suficient segons apreciació ponderada de la Generalitat Valenciana.  
La societat avalada una vegada rebut el requeriment oferirà la constitució de garanties dins un termini de deu dies, i en el mateix termini se li comunicarà l'acceptació o el refús de la Generalitat. Si la garantia fos refusada per insuficient, el garantit quedarà obligat a acceptar la proposada per la Conselleria d'Economia i Hisenda. Sisena. La Generalitat Valenciana, per l'aval prestat, respon del pagament de les obligacions i només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 70/1990, de 26 d'abril, del Consell de la Generalitat Valenciana, i amb les reserves de drets que s'estableixen en la normativa general de l?Estat en aquest tipus de contractes, sense altre requisit que el requeriment motivat que a l?efecte dirigirà l?entitat davant la qual s'avala sense necessitat del consentiment de l'avalat.  
Setena. Una vegada efectuat el pagament, la Generalitat Valenciana subrogarà en tots els drets que l?entitat beneficiària de la garantia tinga contra l'avalat, a qui s'exigirà el reembors per la via administrativa d'acord amb les regles que per a l?ingrés dels dèbits de drets públics no tributaris estableix el Reglament General de Recaptació vigent, i procedirà, si cal, per la via administrativa de constrenyiment.  
Les despeses que poguessen produir-se com a conseqüència de l'exercici de les accions derivades d'aquest contracte, seran en qualsevol cas a càrrec de l'avalat.  
València, d de 1990. José Samper Reig, President de la Sociedad Rectora de la Bolsa de Valores de València; Antonio Birlanga Casanova, Conseller d'Economia i Hisenda.


Còpia Permalink ELI